Notum sit universitatis hominibus quod ego Wido et uxor mea Eldebergia nomine, pro adipiscendo salutis nostre remedio, damus sancte matri ecclesie infra menia Matiscensis civitatis constructe, sed et honore Dei et nomine Vincentii Christi martiris consecrate, cui Walterius episcopus preesse videtur, unum de meo jure mansum in comitatu supra taxate civitatis situm, in villa vulgariter vocitata Modoy, juris perpetui possidendum, quem terminat a mane via publica, a medio die terra Henrici, a sero terra Norduini, a circio de ipsa hereditate. Quod qui calumniaverit X auri uncias componat. Hanc ego Wido donationis cartam cum conjuge mea Eldebergia firmando facte supradicte ecclesie trado sub testimonio horum qui hic subinserti habentur. S. Rodulfi filii mei. S. Rannulfi. S. Adalardi. S. Otgerii. S. Marlini.